خواتین کا جرم سے خوف

خواتین کا جرم سے خوف  سے مراد اکثر عورتوں کا کسی جرم کے شکار ہونے کا خوف ہے۔ یہ ڈر سے بات سے قطع نظر ہے کہ کیا وہ لوگ فی الواقع شکار ہو سکتی ہیں یا نہیں۔ حالاں کہ جرم کا خوف بلا لحاظ صنف ہر شخص پر حاوی ہو سکتا ہے، تاہم عمومًا مطالعات سے یہ بات آشکارا ہوتی ہے کہ دنیا میں خواتین اس ڈر سے زیادہ متاثر ہوا کرتی ہیں۔ جب کہ یہ بھی ایک حقیقت ہے کہ جرائم کے جملہ معاملوں میں مرد حضرات زیادہ متاثر ہوتے ہیں۔

خواتین کے ڈر کی وجوہ 
خواتین کے ڈر کی کئی وجوہ ہیں۔ اولًا ان کا سماج میں صنف نازک کے طور پر زمرہ بند ہو جانا ہے۔ اس کے علاوہ سے اکثر عام مقامات میں خواتین کو جنسی ہراسانی اور آبرو ریزی کا خوف ہوتا ہے۔ ان میں اکیلے پن کا بھی شدید خوف رہتا ہے۔ اکثر ان میں اندھیرے کا بھی شدید خوف رہا کرتا ہے۔ سماج میں خواتین کو نرم شکار سمجھ کر جرائم کا اکثر نشانہ بنایا جانا اور اس تعلق سے اخباری اطلاعات بھی خواتین میں تشویش کا باعث بنتی ہیں۔

ڈر کا تدارک 
شیئر امریکا ویب سائٹ نے اپنے ایک مضمون میں اس بات کا اظہار کیا ہے کہ عورتیں اگر اندرونی ڈر پر قابو پالیں اور اپنے عزم اور حوصلے سے آگے بڑھیں تو وہ ہر منزل کوچ کر سکتیں ہیں۔ خلا باز مئے جیمیسن (Mae Jemison) بلندی سے ڈرتی ہیں۔ مگر یہ ڈر انہیں خلا میں جانے سے نہیں روک سکا۔ وہ 1992ء میں ‘اینڈیور’ نامی خلائی شٹل کے ذریعے مدار میں داخل ہوئیں اور وہ اس طرح خلا میں جانے والی پہلی افریقی نژاد امریکی خاتون بن گئیں۔ وہ ایک باضابطہ میڈیکل ڈاکٹر بھی ہیں۔ ممکن ہے اسٹار ٹریک کے شائقین انہیں لیفٹینٹ پامر کی حیثیت سے جانتے ہوں۔ یہ وہ کردار ہے جو انھوں نے 1993ء میں ‘ اسٹار ٹریک: دا نیکسٹ جنریشن’ میں ادا کیا۔ وہ اکثر طالب علموں سے خطاب کرتی ہیں اور عورتوں اور اقلیتوں پر زور دیتی ہیں کہ وہ ریاضی اور سائنس کے شعبوں میں آئیں۔

اس طرح سے ڈر اور خوف پر قابو پانا ہی دونوں مرد اور خواتین کی کامیابی کا سبب بن سکتا ہے۔

مزید دیکھیے 
 خواتین کی تاریخ

حوالہ جات 

جرم
جرميات
خواتین اور نفسیات